તમારે તમે પોતે અને તમારા મિત્રોએ શેર કરેલા તમામ ફોટોગ્રાફ – તમામ સર્વિસ પરના તમામ ફોટોગ્રાફ – એકસાથે જોવા હોય, અલગ અલગ રીતે ગોઠવવા હોય, ફરી શેર કરવા હોય કે તમારા કમ્પ્યુટરમાં ડાઉનલોડ કરવા હોય તો હવે એવી સગવડ પણ ઇન્ટરનેટ પર ઉપલબ્ધ છે. એટલું યાદ રાખશો કે ડાઉનલોડ કરી લેવાથી જે તે સર્વિસ પર અપલોડ કરેલા ફોટોગ્રાફ દૂર નહીં થાય. એ બધા તો કમાનમાંથી છૂટી ગયેલાં તીર છે, હા, જે તે સર્વિસ પર જઈને તમે તેને દૂર કરી શકો, પણ એ પહેલાં બીજા કોઈએ તેને ડાઉનલોડ, સેવ કે શેર કરી લીધા હોય તો વાત પૂરી!